CELEX: 62011TA0040
Language: et
Date: 2015-12-16 00:00:00
Title: Kohtuasi T-40/11: Üldkohtu 16. detsembri 2015. aasta otsus – Latam Airlines Group ja Lan Cargo versus komisjon (Konkurents — Kartellid — Euroopa lennulastiturg — Kokkulepped ja kooskõlastatud tegevus lennulastiteenuste paljude hinnaelementide (kütuse lisatasu ja ohutuse lisatasu sisseviimine, lisatasudelt vahendustasu maksmisest keeldumine) puhul — ELTL artikkel 101, EMP lepingu artikkel 53 ning ühenduse ja Šveitsi vahel sõlmitud õhutranspordilepingu artikkel 8 — Põhjendamiskohustus)

8.2.2016   
            
            
               ET
            
            
               Euroopa Liidu Teataja
            
            
               C 48/34
            
         Üldkohtu 16. detsembri 2015. aasta otsus – Latam Airlines Group ja Lan Cargo versus komisjon
   (Kohtuasi T-40/11) (1)
   
   ((Konkurents - Kartellid - Euroopa lennulastiturg - Kokkulepped ja kooskõlastatud tegevus lennulastiteenuste paljude hinnaelementide (kütuse lisatasu ja ohutuse lisatasu sisseviimine, lisatasudelt vahendustasu maksmisest keeldumine) puhul - ELTL artikkel 101, EMP lepingu artikkel 53 ning ühenduse ja Šveitsi vahel sõlmitud õhutranspordilepingu artikkel 8 - Põhjendamiskohustus))
   (2016/C 048/38)
   Kohtumenetluse keel: inglise
   
      Pooled
   
   
      Hagejad: Latam Airlines Group SA, varem Lan Airlines SA (Santiago, Tšiili) ja Lan Cargo SA (Santiago) (esindajad: barrister B. Hartnett ja advokaat O. Geiss)
   
      Kostja: Euroopa Komisjon (esindajad: S. Noë, N. von Lingen ja G. Koleva, hiljem G. Koleva ja A. Dawes, keda abistas barrister G. Peretz)
   
      Kostja toetuseks menetlusse astuja: Euroopa Liidu Nõukogu (esindajad: F. Florindo Gijón ja M. Simm)
   
      Ese
   
   Nõue tühistada komisjoni 9. novembri 2010. aasta otsus K(2010) 7694 (lõplik) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artiklis 8 sätestatud menetluse kohta (juhtum COMP/39258 – lennulastiteenused) hagejat puudutavas osas või vähemalt tühistada otsuse artikli 5 punkt b, millega määrati hagejale trahv, või vähendada trahvi summat.
   
      Resolutsioon
   
   
               1.
            
            
               Tühistada komisjoni 9. novembri 2010. aasta otsus K(2010) 7694 (lõplik) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artiklis 8 sätestatud menetluse kohta (juhtum COMP/39258 – lennulastiteenused) Latam Airlines Group SA-d, varem Lan Airlines SA, ja Lan Cargo SA-d puudutavas osas.
            
         
               2.
            
            
               Mõista Euroopa Komisjonilt välja Latam Airlines Group’i ja Lan Cargo kohtukulud ja jätta Euroopa Komisjoni kohtukulud tema enda kanda.
            
         
               3.
            
            
               Jätta Euroopa Liidu Nõukogu kohtukulud tema enda kanda.
            
         
      (1)  ELT C 80, 12.3.2011.